איזיאסלב

**איזיאסלב** (באוקראינית: **Ізя́слав**, בפולנית: **Zasław**, זסלב) היא עיר במערב אוקראינה, על גדת הנהר הורין. היא איחוד של שתי ערים, זסלב העתיקה (מוזכרת לראשונה ב-1390) וזסלב החדשה (מוזכרת לראשונה ב-1579). מקור השם הוא במילה רוסית ("славута") שפירושה "הנהר".

העיר מוזכרת במסמכים מתקופת ולדיסלב, מלך פולין ו-ויטאוטאס הגדול במאה ה-15 אשר גם ביקרו באיזיאסלב. בעיר פעל "מנזר השילוש הקדוש", שהשתייך לכנסייה האורתודוקסית האוקראינית. במאות ה-16 וה-17 הייתה איזיאסלב מעוז חזית נגד פולשים מהערבה האירואסייתית, בעיקר מונגולים. בין מגיני העיר היה גם בוגדן חמלניצקי. בתקופת החלוקה השנייה של פולין, החל ב-1792, הייתה איזיאסלב מרכז מנהלי באימפריה הרוסית.

## גאוגרפיה
בגדה השמאלית התחתונה, שמועילה יותר להגנה, על גדת נהר הורין ממוקם איזיאסלב הישן (העיר העתיקה).

בגדה הימינית, במיקום גבוה יותר, ממוקם איזיאסלב החדש (העיר החדשה).

## כלכלה
בעיר שני מלונות (מלון 3 כוכבים "זסלאב" ומלון "יאביר"). העיר היא מרכז של תעשיית העיבוד - ישנם מנסרות בבעלות המדינה ובבעלות פרטית, מפעל רהיטים.

בעיר פועלת חברת "ברטניק" , היצואנית הגדולה ביותר של דבש אוקראיני.

העיר היא ביתו של אחד מיצרני הלחם והמאפים המובילים באזור, "מפעל הלחמים של איזיאסלאב".

בעיר ממוקמת חברת ארטה-כימגרופ, המפיצה הרשמית של החברה הנורווגית Yara International ASA , שפעילותה העיקרית היא ייבוא דשנים מינרליים, מערכות הזנת צמחים, מערכות חקלאות מדייקת וניתוח קרקע.

בעיר יש סניפים של הבנקים: פריבט-בנק, אושדבנק, א-בנק. יש גם סניף של רשת הסופרמרקטים ATB, סניף קייבסטאר, סניף של דואר אוקראינה ושני סניפים של נובה פושטה. בעיר קיים גם שוק שפתוח בכל ימי השבוע חוץ מיום שני.

## יהודי איזיאסלב
בסוף המאה ה-19 היו כמחצית מתושבי איזיאסלב - כ-6,000 איש - יהודים, כשליש אוקראינים כ-13% רוסים ומעט פולנים, גרמנים ודוברי שפות אחרות. עקב תיעוש ועיור בברית המועצות בין מלחמות העולם היגרו יהודים רבים מהעיר. בין מלחמות העולם היו בעיר כ-3,200 יהודים, רבים מהם פועלים במפעלים ממלכתיים ופקידים.

הגרמנים כבשו את איזיאסלב ביולי 1941, במסגרת מבצע ברברוסה. באוגוסט נורו למוות כ-1,000 מיהודי העיר בידי המשטרה הגרמנית.
בעיר הוקם גטו וביוני 1942 נורו למוות בסדרת אקציות כ-3,000 יהודים מאיזיאסלב והנפה. בתחילת 1943 נרצחו אחרוני היהודים בעיר.

## גלריה
### איזיאסלב החדש (העיר החדשה)


קובץ:Izyaslav Central square IMG-3203.jpg|הכיכר המרכזית
קובץ:Братська могила радянських воїнів і партизан, Ізяслав, центр.jpg|קבר אחים של חיילים סובייטים ופרטיזנים בפארק התהילה
קובץ:Костел місіонерів Св.Йосифа, Ізяслав.jpg|כנסיית יוסף הקדוש 
קובץ:12. Палац у м. Ізяслав.JPG|ארמון סנגושקו 
קובץ:Пала́ц кня́зів Санґу́шків 05.jpg|מימין לשמאל: ארמון סנגושקו, כנסיית יוסף הקדוש, ורחוב שב'צנקו


### איזיאסלב הישן (העיר העתיקה)

קובץ:5. Ізяслав (Кафедральний костел Св.Іоанна Хрестителя).jpg|כנסיית יוחנן המטביל הקדוש , בית תפילה נוצרי העתיק ביותר באיזיאסלב.
קובץ:Iziaslav. The Birth of Christ Cathedral.jpg|כנסיית המולד
קובץ:Zaslav Great Synagogue -05.jpg|בית הכנסת הגדול  בו החל נתן נטע הנובר ללמד 
קובץ:Bernardine Monastery in Iziaslav 2006.jpg|מבט מגשר שמפריד בין העיר החדשה לעיר העתיקה
קובץ:Окописько - старе єврейське кладовище.jpg|בית קברות יהודי ישן בעיר העתיקה, פה קבורה גברת סשיה, אשתו הראשונה של נחמן מברסלב, ורבנים של העיר איזיאסלב.


## קישורים חיצוניים

* 

* 
* מידע על העיירה איזיאסלב באתר JewUA 
* 
* 
* 

קטגוריה:גטאות באוקראינה
קטגוריה:מחוז חמלניצקי: ערים
קטגוריה:קהילות יהודיות באוקראינה
קטגוריה:יישובים שהוקמו במאה ה-14